
Z A P I S N I K

28. sjednice Vijeća Mjesnog odbora Vrbani, 28. kolovoza 2023. u prostorijama Mjesnog odbora Vrbani, Rudeška cesta 148, s početkom u 18:00 sati

NAZOČNI ČLANOVI VIJEĆA:

Lovro Hrust, Nikola Kos, Ivan Kranjc, Davor Laura, Milan Radulović, Antonija Skender, Tomislav Spahić
NENAZOČNI ČLANOVI VIJEĆA:

Borna Lozo, Dominik Nizić
OSTALI NAZOČNI:
Natalija Varga – Gradski ured za mjesnu samoupravu, promet, civilnu zaštitu i sigurnost
Predsjedava: Nikola Kos, potpredsjednik Vijeća.
Zapisnik vodi: Natalija Varga, djelatnica Gradskog ureda za mjesnu samoupravu, promet, civilnu zaštitu i sigurnost.

Potpredsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.

Vijeće jednoglasno prihvaća tekst Zapisnika 27. sjednice Vijeća, održane 27. srpnja 2023. bez izmjena.
Na prijedlog potpredsjednika Vijeće jednoglasno utvrđuje

DNEVNI RED
1. Prijedlog uređenja površine Vrbani 17, sjeverozapadno

2. Prijedlog uklanjanja stabla čempresa u Siječanjskoj 5 Odsjeka za zelene površine

3. Postava uspornika u Ulici Hrvatskog sokola

4. Očitovanje o mogućnosti raspolaganja zemljištem dio k.č.br. 5796/1 k.o. Vrapče

5. Pitanja, prijedlozi i obavijesti

Ad 1. Prijedlog uređenja površine Vrbani 17, sjeverozapadno

Članovi Vijeća primili su pismeni materijal uz poziv.
U raspravi sudjeluju svi članovi Vijeća.
Vijeće nakon rasprave jednoglasno donosi
Z A K LJ U Č A K

o prijedlogu uređenja površine Vrbani 17 uz sjeverozapadno pročelje višestambene zgrade

1. Vijeće je raspravljalo o prijedlogu izgradnje pješačke staze, sadnje drveća i postavljanja klupa na neuređenoj površini u ulici Vrbani 17, uz sjeverozapadno pročelje zgrade.
2. Vijeće je suglasno s prijedlogom izgradnje pješačke staze i sadnjom drveća ili grmlja na predmetnoj površini te će isti predložiti za uvrštavanje u Programe Gradskog ureda za obnovu, izgradnju, prostorno uređenje, graditeljstvo i komunalne poslove.

3. Vijeće nije suglasno s prijedlogom postavljanja klupa na predmetnoj površini jer bi se nalazile preblizu zgrade.
4. Ovaj zaključak dostavlja se Vijeću Gradske četvrti Trešnjevka – jug.

Ad 2. Prijedlog uklanjanja stabla čempresa u Siječanjskoj 5 na prijedlog Odsjeka za zelene površine

Članovi Vijeća primili su pismeni materijal uz poziv.

U raspravi sudjeluju svi članovi Vijeća

Vijeće nakon rasprave jednoglasno donosi

Z A K LJ U Č A K

o prijedlogu uklanjanja stabla čempresa u Siječanjskoj ulici 5
1. Vijeće Mjesnog odbora Vrbani raspravljalo o prijedlogu Gradskog ureda za obnovu, izgradnju, prostorno uređenje, graditeljstvo i komunalne poslove - Odsjeka za zelene površine o uklanjanju stabla čempresa u Siječanjskoj ulici kbr.5.

2. Vijeće je suglasno s predmetnim prijedlogom.

3. Vijeće predlaže da se na mjestu srušenog stabla čempresa posadi zamjensko nisko raslinje.

4. Ovaj zaključak dostavlja se Vijeću Gradske četvrti Trešnjevka – jug.

Ad 3. Postava uspornika u Ulici Hrvatskog sokola

Članovi Vijeća primili su pismeni materijal uz poziv.

U raspravi sudjeluju svi članovi Vijeća

Vijeće nakon rasprave jednoglasno donosi
Z A K L J U Č A K

o prijedlogu postavljanja uspornika u Ulici Hrvatskog sokola

1. Vijeće Mjesnog odbora Vrbani razmatralo je prijedlog postavljanja uspornika u Ulici Hrvatskog sokola na križanju s Ožujskom ulicom.

2. Vijeće nije suglasno s postavljanjem uspornika u Ulici Hrvatskog sokola na semaforiziranom križanju s Ožujskom ulicom.

3. Vijeće smatra da regulacija prometa, prometna oprema i sigurnost svih sudionika u prometu u Ulici Hrvatskog sokola treba biti obuhvaćena prometnom studijom za poboljšanje prometa na području Mjesnog odbora Vrbani naručenom od strane Sektora za promet, a da bi rješenje bilo sveobuhvatno.
4. Ovaj zaključak dostavlja se Vijeću Gradske četvrti Trešnjevka – jug.

Ad 4. Očitovanje o mogućnosti raspolaganja zemljištem dio k.č.br. 5796/1 k.o. Vrapče

Članovi vijeća primili su pismeni materijal uz poziv.

U raspravi sudjeluju svi članovi Vijeća.
Vijeće nakon rasprave jednoglasno donosi
Z A K LJ U Č A K

o davanju mišljenja na mogućnost raspolaganja zemljištem dio k.č.br. 5796/1 k.o. Vrapče 

1. Vijeće Mjesnog odbora Vrbani razmatralo je prijedlog Gradskog ureda za upravljanje imovinom i stanovanje o mogućnosti raspolaganja zemljištem dio k.č.br. 5796/1 k.o. Vrapče u svrhu formiranja građevinske parcele.

2. Vijeće nije suglasno s mogućnošću raspolaganja predmetnim zemljištem radi formiranja građevinske parcele.

3. Vijeće napominje da je i ranije bilo protiv davanja na raspolaganje zemljištem u svrhu formiranja građevinskih parcela jer preizgrađenost nije u interesu građana.

4. Ovaj zaključak dostavlja se Vijeću Gradske četvrti Trešnjevka – jug.

Ad.5. Pitanja, prijedlozi i obavijesti

Potpredsjednik Vijeća Nikola Kos obavještava članove Vijeća o primljenim e-mailovima.
Član Vijeća Milan Radulović predlaže da se uvede zvučna signalizacija na svim semaforima u naselju radi omogućavanja sigurnijeg kretanja slabovidnih osoba.
Potpredsjednik odgovara da će se o tom prijedlogu odlučivati na slijedećoj sjednici.

Član Vijeća Tomislav Spahić postavlja pitanje termina provedbe deratizacije na području naselja Vrbani naročito u Rujanskoj ulici, Ožujskoj ulici i oko potoka) zbog pojave većeg broja glodavaca (štakora).

Potpredsjednik odgovara da će se do slijedeće sjednice raspitati o terminu provođenja deratizacije u naselju Vrbani.

Član Vijeća Tomislav Spahić postavlja pitanje zašto ne radi display na tramvajskoj stanici.

Potpredsjednik odgovara da su zbog radova na uređenju tramvajskih pruga i prometnica preusmjerena kretanja tramvajskih linija te da se očekuje normalizacija tramvajskog prometa, pa i vraćanje displaya u funkciju po završetku radova.

Budući da se nitko ne javlja za riječ, predsjednik konstatira da je dnevni red iscrpljen i zaključuje sjednicu.
Dovršeno u 19:15 sati
KLASA: 024-08/23-003/1675
URBROJ: 251-13-11-15/007-23-2
Zagreb, 28. kolovoza 2023.

Zapisnik sastavila:

Natalija Varga








  
   Predsjednik

Vijeća Mjesnog odbora

Vrbani

        u.z.  Nikola Kos

 Potpredsjednik Vijeća  

 Mjesnog odbora Vrbani

Izvješće o glasanju na 28. sjednici VMO Vrbani, 28.8.2023.

